CELEX: 62021TN0295
Language: et
Date: 2021-05-18 00:00:00
Title: Kohtuasi T-295/21: 18. mail 2021 esitatud hagi – eSlovensko versus komisjon

9.8.2021   
            
            
               ET
            
            
               Euroopa Liidu Teataja
            
            
               C 320/39
            
         
      18. mail 2021 esitatud hagi – eSlovensko versus komisjon
      (Kohtuasi T-295/21)
      (2021/C 320/45)
      Kohtumenetluse keel: inglise
      
         Pooled
      
      
         Hageja: eSlovensko (Lučenec, Slovakkia) (esindaja: advokaat B. Fridrich)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni otsus ja konkreetsemalt 18. märtsi 2021. aasta individuaalne õigusakt „Recovery Order and Debit Note“, mille võttis vastu Euroopa komisjoni sidevõrkude, sisu ja tehnoloogia peadirektoraat, Ref. ARES(2021)1955613;
               
            
                  —
               
               
                  saata asi tagasi Euroopa Komisjonile finantsmõju ja vaidlusaluste kulude abikõlbulikkuse auditeerimiseks vastavalt toetuslepingule „Slovak Safer Internet“, SI-2010-SIC-1231002;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, milles palutakse tühistada kostja otsus ja sissenõudekorraldus ARES(2021)1955613, tulenevalt oluliste menetlusnormide rikkumisest, aluslepingute või nende rakendusnormi rikkumisest, või võimu kuritarvitamisest, eelkõige faktiliste asjaolude väärast õiguslikust hinnangust (kaitseõiguste rikkumine, õiguse heale haldusele rikkumine, proportsionaalsuse, õiguskindluse, õigusriigi, õiguspärase ootuse ja tagasiulatuva jõu puudumise põhimõtte rikkumine, auditi 12-INFS-024 ja järelauditi 15-NR01-044 faktiliste asjaolude väär õiguslik hinnang).
               
            
                  2.
               
               
                  Teine väide, et kostjat kohustataks maksma välja toetusekõlbulikud kulud hagejale, kes on esialgne toetusesaaja ja lepinguosaline toetuslepingus nr SI-2010-SIC-123002 – „Slovak Safer Internet“, vastavalt kehtivale ja tegelikule toetuslepingule, võttes aluseks asjaolu, et kostja on pädev reguleerima projekti rakendusküsimusi ja rahaülekandeid seoses kostja ja hageja vahelise kehtiva ja tegeliku lepinguga.
               
            
                  3.
               
               
                  Kolmas väide, et kostjat kohustataks hüvitama kohtukulud. Vastavalt eeltoodud argumentidele ja vaidlustatud otsuse väidetavale meelevaldusele, palub hageja kohtul hüvitada Euroopa Liidu Üldkohtu menetlusega seotud kulud ning tema hagiga seotud õigusabikulud.